b'\n_START_ARTICLE_\nVilniaus \xc4\x84\xc5\xbeuolyno progimnazija\n_START_SECTION_\nIstorija\n_START_PARAGRAPH_\nVilniaus 50-oji pagrindin\xc4\x97 mokykla \xc4\xafkurta 1980\xc2\xa0m. ir jau 1981\xc2\xa0m. saus\xc4\xaf \xc4\xaf nauj\xc4\x85, moderni\xc4\x85 mokykl\xc4\x85, pastatyt\xc4\x85 vaizdingame Lazdyn\xc5\xb3 \xc5\xa1laite, \xc4\xafsik\xc4\x97l\xc4\x97 pirmieji mokiniai ir mokytojai. Prie mokyklos i\xc5\xa1likusi sen\xc5\xb3 \xc4\x85\xc5\xbeuol\xc5\xb3 girait\xc4\x97 i\xc5\xa1 kurios 1996\xc2\xa0m. ir kilo mokyklos pavadinimas._NEWLINE_1982\xc2\xa0m. i\xc5\xa1leista 1-oji abiturient\xc5\xb3 laida. 1983\xc2\xa0m. mokykloje atidarytos sportinio profilio klas\xc4\x97s. Jose i\xc5\xa1augo daug garsi\xc5\xb3 Respublikos sportinink\xc5\xb3, i\xc5\xa1kovota \xc5\xa1auni\xc5\xb3 pergali\xc5\xb3. 1983\xc2\xa0m. jaunai ir perspektyviai mokyklai suteikta teis\xc4\x97 formuoti sustiprinto vokie\xc4\x8di\xc5\xb3 kalbos mokymo klases. Prasid\xc4\x97jo pirmieji laim\xc4\x97jimai miesto ir respublikin\xc4\x97se vokie\xc4\x8di\xc5\xb3 kalbos olimpiadose, bendradarbiavimas su u\xc5\xbesienio mokyklomis. 1994\xc2\xa0m. mokykl\xc4\x85 baig\xc4\x97 I-oji mokini\xc5\xb3 laida su sustiprintu vokie\xc4\x8di\xc5\xb3 kalbos mokymu. 1996\xc2\xa0m. suformuotos pirmosios sustiprinto angl\xc5\xb3 kalbos mokymo grup\xc4\x97s._NEWLINE_Nuo 2008/2009 mokslo met\xc5\xb3 \xe2\x80\x9e\xc4\x84\xc5\xbeuolyno\xe2\x80\x9c mokykla tapo pagrindine. Bendradarbiaudama su \xe2\x80\x9e\xc5\xbd\xc4\x97ru\xc4\x8dio\xe2\x80\x9c pradine mokykla bei \xe2\x80\x9eMinties\xe2\x80\x9c gimnazija, ji yra vidurinioji Lazdyn\xc5\xb3 mikrorajono bendrojo lavinimo mokykl\xc5\xb3 grandis. Mokykla realizuoja pradinio ugdymo program\xc4\x85 (I\xe2\x80\x93IV klas\xc4\x97s) ir pagrindinio ugdymo programos I-\xc4\x85j\xc4\x85 dal\xc4\xaf (V\xe2\x80\x93VIII klas\xc4\x97s). Vykdomas ankstyvasis ir pagilintas angl\xc5\xb3 kalbos mokymas._NEWLINE_2011 m. \xe2\x80\x9e\xc4\x84\xc5\xbeuolyno\xe2\x80\x9c vidurin\xc4\x97 mokykla at\xc5\xa1vent\xc4\x97 savo 30-ties met\xc5\xb3 jubiliej\xc5\xb3._NEWLINE_Nuo 2011/2012 mokslo met\xc5\xb3 mokykla vadinasi Vilniaus \xe2\x80\x9e\xc4\x84\xc5\xbeuolyno\xe2\x80\x9c progimnazija._NEWLINE_\xc5\xa0iuo metu mokykloje mokosi apie 1000 mokini\xc5\xb3, dirba 65 kvalifikuoti pedagogai. Yra 15 pradini\xc5\xb3 ir 22 vyresniosios klas\xc4\x97s.'